PMIndiaData/PMIndiaSum huggingface dataset:
ప్ర‌ధాన‌మంత్రి శ్రీ న‌రేంద్ర మోదీ తో ఫోన్‌లో మాట్లాడిన పాక్ ప్ర‌ధాని

ప్ర‌ధాన‌మంత్రి శ్రీ న‌రేంద్ర మోదీ ఈరోజు మ‌ధ్యాహ్నం పాకిస్థాన్ ప్ర‌ధాని శ్రీ మ‌హ్మ‌ద్ న‌వాజ్ ష‌రీఫ్ నుంచి ఒక టెలిఫోన్ కాల్ అందుకున్నారు. ప‌ఠాన్ కోట్ వైమానిక స్థావ‌రం పై జ‌రిగిన ఉగ్ర‌వాద దాడిని గురించి వారు ఇరువురూ ఈ సంద‌ర్భంగా మాట్లాడుకున్నారు. ప‌ఠాన్ కోట్ ఉగ్ర‌వాద దాడితో సంబంధం ఉన్న‌వారు, ఆ దాడికి బాధ్యులైన వ్య‌క్తులు, సంస్థ‌ల‌పై పాకిస్థాన్ త‌క్ష‌ణం క‌ఠిన చ‌ర్య‌లు తీసుకోవాల్సిన అవ‌స‌రం ఉంద‌ని ప్ర‌ధాన‌మంత్రి శ్రీ మోదీ స్ప‌ష్టం చేశారు. ఉగ్ర‌వాదుల‌పై త‌న ప్ర‌భుత్వం వెనువెంట‌నే నిర్ణ‌యాత్మ‌క చ‌ర్య‌లు చేప‌డుతుంద‌ని ప్ర‌ధాని శ్రీ మోదీకి పాక్ ప్ర‌ధాని శ్రీ న‌వాజ్ ష‌రీఫ్ హామీ ఇచ్చారు.
నవంబర్ 16 నఉత్తర్ ప్రదేశ్ ను సందర్శించనున్న ప్రధాన మంత్రి ;  పూర్వాంచల్ ఎక్స్ ప్రెస్ వే ను ఆయన ప్రారంభిస్తారు

ప్రధాన మంత్రి శ్రీ నరేంద్ర మోదీ 2021 నవంబర్ 16న ఉత్తర్ ప్రదేశ్ ను సందర్శించనున్నారు. సుమారు గా మధ్యాహ్నం ఒంటి గంటన్నర వేళ కు సుల్తాన్ పుర్ జిల్లా లోని కర్ వల్ ఖీరీ లో పూర్వాంచల్ ఎక్స్ ప్రెస్– వే ను ఆయన ప్రారంభిస్తారు. ఈ కార్యక్రమం ముగిసిన ప్రారంభం అనంతరం, ప్రధాన మంత్రి సుల్తాన్ పుర్ జిల్లా లో ఎక్స్ ప్రెస్– వే లో భాగం గా నిర్మాణం జరిగినటువంటి 3.2 కిలో మీటర్ ల పొడవైన ఎయర్ స్ట్రిప్ లో భారతీయ వాయు సేన నిర్వహించే ఎయర్ షో ను కూడా వీక్షించనున్నారు. అత్యవసర స్థితి లో భారతీయ వాయు సేన యొక్క యుద్ధ విమానాలు నింగి కి ఎగరడం కోసం/నేల మీదకు దిగడం కోసం ఎయర్ స్ట్రిప్ ను ఏర్పాటు చేయడమైంది. పూర్వాంచల్ ఎక్స్ ప్రెస్– వే పొడవు 341 కిలో మీటర్ లుగా ఉంది. ఇది లఖ్ నవూ-సుల్తాన్ పుర్ రోడ్డు (ఎన్ హెచ్-731) లో గల చౌడాసరాయ్ గ్రామం నుంచి మొదలవుతుంది. ఇది యుపి-బిహార్ సరిహద్దు నుంచి 18 కి.మీ. ల తూర్పు దిక్కు న నంబరు 31 జాతీయ రహదారి ని ఆనుకొని ఉన్నటువంటి హైదరియా గ్రామం లో సమాప్తం అవుతుంది. ఈ ఎక్స్ ప్రెస్– వే లో 6-దోవ లు ఉన్నాయి; దీనిని రాబోయే కాలం లో 8-దోవల వరకు పొడిగించేందుకు వీలు ఉంది. దాదాపు గా 22,500 కోట్ల రూపాయల అంచనా వ్యయం తో నిర్మించిన ఈ పూర్వాంచల్ ఎక్స్ ప్రెస్– వే వల్ల ఉత్తర్ ప్రదేశ్ లోని తూర్పు ప్రాంతం, ప్రత్యేకించి లఖ్ నవూ, బారాబంకీ, అమేఠీ, అయోధ్య, సుల్తాన్ పుర్, ఆమ్బేడ్ కర్ నగర్, ఆజంగఢ్, మవూ, ఇంకా గాజీపుర్ జిల్లా ల ఆర్థికాభివృద్ధి కి ప్రోత్సాహం లభించనుంది.
మ‌సూరీ లోని ఎల్‌బిఎస్ఎన్ఎఎ లో రెండు రోజుల‌ ప‌ర్య‌ట‌నకు విచ్చేసిన ప్ర‌ధాన మంత్రి; 92వ ఫౌండేష‌న్ కోర్సు ఆఫీస‌ర్ ట్రైనీ లతో స‌మావేశం

ప్ర‌ధాన మంత్రి శ్రీ న‌రేంద్ర మోదీ ఉత్త‌రాఖండ్ లోని మ‌సూరీలో లాల్ బ‌హాదూర్ శాస్త్రి నేష‌న‌ల్ అకాడ‌మీ ఆఫ్ అడ్మినిస్ట్రేష‌న్ (ఎల్‌బిఎస్ఎన్ఎఎ) 92వ ఫౌండేష‌న్ కోర్సును అభ్య‌సిస్తున్న 360 మందికి పైగా ఆఫీస‌ర్ ట్రైనీల‌తో ఈ రోజు భేటీ అయ్యి, వారితో ముఖాముఖి సంభాషించారు. ఆయ‌న రెండు రోజుల ప‌ర్య‌ట‌న నిమిత్తం ఎల్‌బిఎస్ఎన్ఎఎ కు విచ్చేశారు. శిక్ష‌ణ‌లో ఉన్న అధికారుల‌తో 4 బృందాల వారీగా ఆయ‌న ఇష్టాగోష్ఠిగా మాట్లాడారు. వేరు వేరు అంశాల‌పై సుమారు 4 గంట‌ల‌ పాటు చర్చ సాగింది. శిక్ష‌ణ‌లో ఉన్న అధికారులు త‌న స‌మ‌క్షంలో వారి అభిప్రాయాల‌ను మ‌రియు ఆలోచ‌న‌ల‌ను నిర్మొహ‌మాటంగాను, భ‌య‌ప‌డ‌కుండాను వ్య‌క్తం చేయ‌వ‌ల‌సింద‌ంటూ ప్ర‌ధాన మంత్రి విజ్ఞ‌ప్తి చేశారు. పాల‌న, ప‌రిపాల‌న, సాంకేతిక విజ్ఞానం, ఇంకా విధాన రూప‌క‌ల్ప‌న వంటి వైవిధ్య భ‌రిత‌మైన అంశాలు ఈ సంద‌ర్భంగా చ‌ర్చ‌కు వ‌చ్చాయి. పాల‌న సంబంధ అంశాల‌ను క్షుణ్ణంగా అభ్య‌సించ‌డంతో పాటు వాటికి సంబంధించి ప‌రిశోధ‌న కూడా చేయాల‌ని, ఇలా చేస్తే వారు వాటిని చ‌క్క‌గా అర్థం చేసుకోగ‌లుగుతారంటూ ఆఫీస‌ర్ ట్రైనీల‌ను ప్ర‌ధాన మంత్రి ప్రోత్స‌హించారు. దేశానికి సంబంధించి దార్శ‌నిక‌త‌ను అల‌వ‌ర‌చుకోవ‌ల‌సిన అవ‌స‌రం వారికి ఎంతైనా ఉంద‌ని కూడా ఆయ‌న నొక్కి చెప్పారు. చ‌ర్చ‌ల‌లో భాగంగా త‌మ త‌మ అనుభ‌వాల‌ను ఒక‌రితో మ‌రొక‌రు చాలావరకు వ్య‌క్తం చేసుకొన్నారు. ఫేక‌ల్టీ స‌భ్యుల‌తో సైతం ప్ర‌ధాన మంత్రి ముచ్చ‌టించారు; భార‌త‌దేశ ప్ర‌భుత్వ అధికారుల‌కు శిక్ష‌ణ ఇవ్వ‌డం కోసం అకాడ‌మీ నిర్వ‌ర్తిస్తున్న విధుల‌ను గురించి ఫేక‌ల్టీ స‌భ్యులు ఆయన దృష్టికి తీసుకువ‌చ్చారు. ఎల్‌బిఎస్ఎన్ఎఎ లో అత్యాధునిక గాంధీ స్మృతి గ్రంథాల‌యాన్ని ప్ర‌ధాన మంత్రి సంద‌ర్శించారు. శిక్ష‌ణలో ఉన్న అధికారులు ఇచ్చిన ఒక ల‌ఘు సాంస్కృతిక కార్య‌క్ర‌మానికి ఆయ‌న హాజ‌ర‌య్యారు. అంత క్రితం, అకాడ‌మీని చేరుకోగానే, పూర్వ ప్ర‌ధాని లాల్ బ‌హాదూర్ శాస్త్రి గారు, స‌ర్దార్ వ‌ల్ల‌భ్ భాయ్ ప‌టేల్ గారి విగ్ర‌హాల‌కు ప్ర‌ధాన మంత్రి పుష్పాంజ‌లి ఘ‌టించారు. కేబినెట్ సెక్ర‌ట‌రీ శ్రీ పి.కె. సిన్హా, ఎల్‌బిఎస్ఎన్ఎఎ డైర‌క్ట‌ర్ శ్రీ‌మ‌తి ఉప‌మ చౌద‌రి ఈ స‌మావేశాల‌లో పాలుపంచుకొన్నారు.
పొయ్  లా బొయిసాఖ్ సందర్భం లో శుభాకాంక్ష లు తెలిపిన ప్ర‌ధాన మంత్రి

ప్రపంచ వ్యాప్తం గల బాంగ్లా భాషీయులకు, అలాగే భారతదేశం లోని బాంగ్లా భాషీయుల కు పొయ్ లా బొయిసాఖ్ సందర్భం లో ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. వారికి ‘శుభొ నబొ బర్షొ’ శుభాకాంక్షల ను ప్రధాన మంత్రి వ్యక్తం చేస్తూ, ‘బంగాల్ కు చెందిన వారి లో జీవనం పట్ల కనిపించే ప్రేమ, ఉత్సాహం తాలూకు ఉల్లాసం నిజాని కి మనస్సు ను స్పర్శించేటటువంటివి. పొయ్ లా బొయిసాఖ్ సందర్భం లో భారత్ లోను, ప్రపంచం అంతటా ఉన్నటువంటి బాంగ్లా భాషీయుల కు ఇవే నా హృద‌యపూర్వక శుభకామన లు. నూతన సంవత్సరం అందరికీ సమృద్ధి ని, ప్రసన్నత ను, చక్కనైన ఆరోగ్యాన్ని ప్రసాదించేటట్లు ఆ ఈశ్వరుడు అనుగ్రహించు గాక’ అని ఒక ట్వీట్ లో పేర్కొన్నారు.
యూనియన్ పబ్లిక్ సర్వీస్ కమిషన్ కు, భూటాన్ కు చెందిన రాయల్ సివిల్ సర్వీస్ కమిషన్ కు మధ్య అవగాహనాపూర్వక ఒప్పంద పత్రానికి  మంత్రిమండలి ఆమోదం

యూనియన్ పబ్లిక్ సర్వీస్ కమిషన్ (యు పి ఎస్ సి) కి, భూటాన్ కు చెందిన రాయల్ సివిల్ సర్వీస్ కమిషన్ (ఆర్ సి ఎస్ సి) కి మధ్య అవగాహనాపూర్వక ఒప్పంద పత్రం (ఎమ్ ఒ యు)పై సంతకాల ప్రతిపాదనకు కేంద్ర మంత్రిమండలి ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఆర్ సి ఎస్ సి, యుపి ఎస్ సి ల మధ్య ఇప్పుడు ఉన్న సంబంధాలను ఈ ఎమ్ ఒ యు పటిష్టపరచనుంది. ఇది నియామకాల విషయం లో ఇరు పక్షాలు వాటి అనుభవాన్ని, ప్రావీణ్యాన్ని పరస్పరం ఇచ్చి పుచ్చుకోవడానికి వీలు కల్పించగలదు. ఉమ్మడి ఆదార్శాలను కలిగివున్న ఉభయ దేశాల పబ్లిక్ సర్వీస్ కమిషన్ ల మధ్య సంస్ధాగతమైన అనుసంధానాన్ని అభివృద్ధి చేయడానికి యుపి ఎస్ సి, ఆర్ సి ఎస్ సి ల మధ్య ముసాయిదా ఎమ్ ఒ యు పై సంతకాలు జరగనున్నాయి. సహకరించుకొనే అంశాలు ఈ క్రింద పేర్కొన్న విధంగా ఉండబోతున్నాయి : అ) నియామకాలు, ఎంపిక, ఒక దేశపు రీసోర్స్ పర్సన్ లను మరొక దేశానికి ఇచ్చి పుచ్చుకోవడం, శిక్షణా కార్యక్రమాల వంటి వాటి ద్వారా ఇరు పక్షాల అధికారులకు, సిబ్బందికి వృత్తి పరమైన నైపుణ్యాలను అందించడం వగైరా సివిల్ సర్వీస్ విషయాలలో అనుభవాన్ని, ప్రావీణ్యాన్ని పంచుకొంటారు. ఆ) పరీక్షా ప్రక్రియలలో సమాచార సాంకేతిక పరిజ్ఞానం (ఐ టి) వినియోగంలోను, కంప్యూటర్ ఆధారిత నియామక పరీక్షల నిర్వహణలోను ప్రావీణ్యాన్ని పంచుకొంటారు; కేసులను శరవేగంగా పరిశీలన జరిపి పరిష్కరించేందుకు, మెరిట్ బేస్ డ్ స్టాఫింగ్ సిస్టమ్ ను నిర్మించేందుకు ఏక గవాక్ష వ్యవస్థ తాలూకు ప్రావీణ్యాన్ని పంచుకొంటారు. ఇ) ఆడిట్ లోను, ఇంకా ప్రాతినిధ్య అధికారాలతో కూడిన ఉద్యోగాల భర్తీలోను వివిధ ప్రభుత్వ సంస్థలు అవలంబించే విధానాలలో ఇరు సంస్థలకు (యుపి ఎస్ సి, ఆర్ సి ఎస్ సి లకు) ఉన్న ప్రావీణ్యాన్ని పరస్పరం ఇచ్చి పుచ్చుకొంటారు. ఈ) రికార్డుల నిర్వహణ, ఇంకా పాత రికార్డులను దాచి ఉంచే, ప్రదర్శించే విధానాల డిజిటలీకరణ లోను ఇరు సంస్థల ప్రావీణ్యాన్ని పంచుకొంటారు. పూర్వ రంగం : కెనడా మరియు భూటాన్ లకు చెందిన పబ్లిక్ సర్వీస్ కమీషన్ లతోను యుపి ఎస్ సి గతంలో అవగాహనపూర్వక ఒప్పంద పత్రాలపై సంతకాలు చేసింది.
భారతదేశం క్రీడల చరిత్ర లో, టోక్యో పారాలింపిక్స్ కు ఎల్లప్పటికీ ఒక ప్రత్యేక స్థానం ఉంటుంది: ప్రధాన మంత్రి

భారతదేశం క్రీడల చరిత్ర లో టోక్యో పారాలింపిక్స్ ఎల్లప్పటికీ ఒక ప్రత్యేకమైనటువంటి స్థానాన్ని కలిగివుంటుంది అని ప్రధాన మంత్రి శ్రీ నరేంద్ర మోదీ అన్నారు. మన దళం లోని ప్రతి ఒక్క సభ్యుడు, ప్రతి ఒక్క సభ్యురాలు అసహాయ శూరులే, వారు ప్రేరణ మూర్తులే అని ఆయన అన్నారు. క్రీడాకారుల కు, క్రీడాకారిణుల కు నిరంతరం సమర్థన ను ఇస్తూవస్తున్నందుకు గాను కోచ్ లను, సహాయ సిబ్బంది ని, ఎథ్ లీట్ ల కుటుంబాల ను ప్రధాన మంత్రి మెచ్చుకొన్నారు. అరుదైనటువంటి ఆతిథ్యాన్ని ఇచ్చినందుకు, ప్రతి చిన్న అంశాన్ని దగ్గరుండి పర్యవేక్షించినందుకు, అలాగే ఈ ఒలింపిక్ క్రీడోత్సవాలు జరిగినన్ని రోజులూ హుషారు గా ఉండడం మరియు అంతా కలసివుండడం అనేటటువంటి ఎంతో ముఖ్యమై సందేశాన్ని వ్యాప్తి చేసినందుకు గాను జపాన్ ప్రజల ను, మరీ ముఖ్యంగా టోక్యో నివాసులను, జపాన్ ప్రభుత్వాన్ని ప్రధాన మంత్రి పొగడారు. అనేక ట్వీట్ ల లో ప్రధాన మంత్రి ఈ కింది విధం గా తన అభిప్రాయాన్ని వ్యక్తం చేశారు: ‘‘భారతదేశం క్రీడల చరిత్ర లో, టోక్యో #Paralympics కు సదా ఒక ప్రత్యేకమైన స్థానం ఉంటుంది. ఈ ఆటల పోటీ లు భారతదేశం లో ప్రతి ఒక్కరి జ్ఞాపకాల పొరల లో ఎప్పటికీ నిలచిపోతాయి; అంతేకాకుండా, క్రీడల ను ఎంపిక చేసుకొనేందుకు క్రీడాకారుల కు, క్రీడాకారిణుల కు తరాల తరబడి ప్రోత్సాహాన్ని అందించగలుగుతాయి. మన దళం లో ప్రతి ఒక్క సభ్యుడు, ప్రతి ఒక్క సభ్యురాలు అసహాయ శూరులు, ప్రేరణ మూర్తులూను. సంఖ్య లో భారతదేశం గెలుచుకొన్న పతకాలు మన అందరి హృద‌యాల ను ఆనందం తో నింపివేశాయి. ఆటగాళ్ల కు నిరంతర సమర్థన ను ఇస్తూ వస్తున్నందుకు గాను మన కోచ్ లను, సహాయ సిబ్బంది ని, మన క్రీడాకారుల కుటుంబ సభ్యుల ను నేను ప్రశంసించదలుస్తున్నాను. క్రీడల లో మన ప్రాతినిధ్యం మరింత ఎక్కువ గా పెరిగేటట్టు మన సాఫల్యాల నుంచి మనం స్ఫూర్తి ని పొందుదాం. నేను ఇంతకు ముందు చెప్పినట్లు, జపాన్ ప్రజల ను, మరీ ముఖ్యం గా టోక్యో నివాసుల ను, జపాన్ ప్రభుత్వాన్ని వారి అపూర్వమైన ఆతిథ్యానికి గాను, ప్రతి చిన్న అంశాన్ని పట్టించుకొన్నందుకు గాను, ఈ ఒలింపిక్ క్రీడోత్సవాలు సాగినంత కాలం ఒకరితో మరొకరు కలుపుకోగోలు గా మెలగాలనే, హుషారు గా ఉండాలనే అతి ముఖ్యం అయినటువంటి సందేశాన్ని వ్యాప్తి లోకి తీసుకు వచ్చినందుకు గాను పొగడి తీరాల్సిందే.’’
రైల్ వేఉద్యోగుల కు 2021-22 ఆర్థిక సంవత్సరానికి గాను 78 రోజులవేతనానికి సమానమైన ఉత్పాదకత తో ముడిపెట్టిన బోనస్ చెల్లింపునకు ఆమోదం తెలిపినమంత్రిమండలి

రైల్ వే ఉద్యోగుల కు 2021-22 ఆర్థిక సంవత్సరానికి గాను ఉత్పాదకత తో ముడిపెట్టిన బోనస్ (పిఎల్ బి) చెల్లించడానికి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రిమండలి ఈ రోజు న ఎక్స్-పోస్ట్ ఫ్యాక్టో ఆమోదాన్ని తెలిపింది. అర్హులైన రైల్వే ఉద్యోగుల కు పిఎల్ బి ని ప్రతి సంవత్సరం దసరా/ పూజ సెలవు దినాల కంటే ముందే చెల్లించడం జరుగుతుంటుంది. ఈ సంవత్సరం కూడా దాదాపు గా 11.27 లక్షల మంది నాన్ గజిటెడ్ రైల్ వే ఉద్యోగుల కు 78 రోజుల వేతనాని కి సమానమైనటువంటి పిఎల్ బి సొమ్ము ను చెల్లించడమైంది. అర్హత కలిగిన ప్రతి ఒక్క రైల్ వే ఉద్యోగి కి 78 రోజుల కు గాను ఇచ్చేటటువంటి అధికతమ సొమ్ము 17, 951 రూపాయలు గా ఉంది. పైన ప్రస్తావించిన సొమ్ము చెల్లింపు ను వివిధ శ్రేణుల లో చేయడమైంది. అవి ఎటువంటి శ్రేణులు అంటే, వాటి లో ట్రాక్ మేంటెనర్ లు, డ్రైవర్ లు, గార్డు లు, స్టేశన్ మాస్టర్ లు, సూపర్ వైజర్ లు, టెక్నీశియన్, టెక్నీశియన్ హెల్పర్, కంట్రోలర్, పాయింట్స్ మన్ లు, మినిస్టీరియల్ స్టాఫ్ మరియు ఇతర గ్రూప్ ‘సి’ స్టాఫ్ ఉన్నారు అన్నమాట. రైల్ వే ఉద్యోగుల కు 78 రోజుల పిఎల్ బి చెల్లింపు తాలూకు విత్తీయ ఖర్చు 1832.09 కోట్ల రూపాయలు గా ఉండవచ్చని అంచనా వేయడఃమైంది. పీఎల్ బి చెల్లింపు తాలూకు పైన ప్రస్తావించినటువంటి నిర్ణయాన్ని కోవిడ్–19 తరువాతి సవాళ్ళ కారణం గా ఏర్పడ్డ ప్రతికూల విత్తీయ స్థితి లో కూడాను తీసుకోవడం జరిగింది. చెల్లింపు జరిగినటువంటి పిఎల్ బి దినాల వాస్తవిక సంఖ్య అనేది నిర్ణీత ఫార్మూలా ల ఆధారం గా తీసిన రోజు ల కంటే ఎక్కువ గా ఉంది. పిఎల్ బి ని చెల్లించడం అనే ప్రక్రియ రైల్ వే ల ప్రదర్శన ను మెరుగుపరచే దిశ లో పాటుపడేందుకు గాను రైల్ వే ఉద్యోగుల కు ప్రేరణ ను ఇచ్చేటటువంటి ప్రోత్సాహకం రూపం లో పనిచేస్తుంది.
భారతదేశం యొక్క తొలి  ప్రైవేట్  రాకెట్  ‘విక్రమ్-ఎస్’  ను విజయవంతం గా ప్రయోగించినందుకుఇస్రో కు మరియు ఇన్-స్పేస్ కు అభినందనల ను తెలిపిన ప్రధాన మంత్రి

భారతదేశాని కి చెందిన తొలి ప్రైవేట్ రాకెట్ విక్రమ్-సబ్ఆర్బిటల్ ప్రయోగించడం లో సఫలం అయినందుకు భారతీయ అంతరిక్ష పరిశోధన సంస్థ (ఐఎస్ఆర్ఒ ) ను మరియు ఇన్-స్పేస్ (IN-SPACe) ను ప్రధాన మంత్రి శ్రీ నరేంద్ర మోదీ అభినందించారు. ఈ రాకెట్ ను స్కై రూట్ ఏరో స్పేస్ అభివృద్ధిపరచింది. ప్రధాన మంత్రి అనేక ట్వీట్ లలో – ‘‘స్కై రూట్ ఏరో స్పేస్ రూపొందించిన రాకెట్ ‘విక్రమ్-ఎస్’ ఈ రోజు న శ్రీహరి కోట నుండి నింగికి ఎగయడం భారతదేశాని కి ఒక చరిత్రాత్మక క్షణం అని చెప్పాలి. ఇది భారతదేశం ప్రైవేట్ అంతరిక్ష పరిశ్రమ యొక్క ప్రయాణం లో ఒక ముఖ్యమైనటువంటి మైలు రాయి గా ఉన్నది. ఈ అసాధారణ కార్యాన్ని సాధ్యం చేసినందుకు @isro కు మరియు @INSPACeIND కు ఇవే అభినందన లు.’’ ‘‘ఈ కార్యసిద్ధి మన యువత లో ఉన్న అపార ప్రతిభ కు ఒక నిదర్శన గా ఉంది. 2020వ సంవత్సరం జూన్ లో తెర మీదకు వచ్చిన అంతరిక్ష రంగ సంబంధి సంస్కరణల తాలూకు పూర్తి ప్రయోజనాన్ని మన యువతీయువకులు స్వీకరించారు.’’ అని పేర్కొన్నారు.
స్వీడ‌న్ లో ప‌ర్య‌ట‌న సంద‌ర్భంగా ప్ర‌ధాన మంత్రి విడుద‌ల చేసిన ప‌త్రికా ప్ర‌క‌ట‌న (ఏప్రిల్ 17, 2018)

శ్రేష్ఠులైన ప్ర‌ధాని శ్రీ స్టీఫన్ లోఫ్‌వెన్, ప్రసార మాధ్యమాల నుండి విచ్చేసినటువంటి మిత్రులారా, ఇది స్వీడ‌న్ లో నా ఒక‌టో ప‌ర్య‌ట‌న‌. దాదాపు మూడు ద‌శాబ్దాల విరామం అనంత‌రం భార‌త‌దేశ ప్ర‌ధాన మంత్రి స్వీడ‌న్ లో ప‌ర్య‌టిస్తున్నారు. మా గౌర‌వార్థం స్వీడ‌న్ లో సాద‌ర స్వాగ‌తాన్ని అందించినందుకు స్వీడిష్ ప్ర‌భుత్వానికి మ‌రియు ప్ర‌ధాని శ్రీ లోఫ్‌వెన్ కు నేను నా హృద‌య పూర్వ‌క కృత‌జ్ఞ‌త‌ల‌ను తెలియజేసుకొంటున్నాను. ఈ ప‌ర్య‌ట‌న కాలంలో ఇత‌ర నార్డిక్ దేశాల‌తో భార‌త‌దేశం యొక్క శిఖ‌ర స‌మ్మేళ‌నాన్ని కూడా ప్ర‌ధాని శ్రీ లోఫ్‌వెన్ ఏర్పాటు చేశారు. అందుకు కూడా నేను నా యొక్క హృద‌య పూర్వ‌క కృత‌జ్ఞ‌త‌లు తెలియజేసుకొంటున్నాను. భార‌త‌దేశంలో మేక్ ఇన్ ఇండియా కార్య‌క్ర‌మం ఆరంభమైన నాటి నుండి ఆ కార్యక్రమంలో స్వీడ‌న్ ఒక బ‌ల‌మైన భాగ‌స్వామిగా ఉంది. 2016వ సంవ‌త్స‌రంలో ముంబ‌యి లో నిర్వ‌హించిన ‘మేక్ ఇన్ ఇండియా’ కార్య‌క్ర‌మంలో ప్ర‌ధాని శ్రీ లోఫ్‌వెన్ స్వ‌యంగా ఒక పెద్ద వ్యాపార‌స్తుల ప్ర‌తినిధి బృందాన్ని వెంట‌బెట్టుకు వ‌చ్చి, పాలుపంచుకొన్నారు. ‘మేక్ ఇన్ ఇండియా’ యొక్క అత్యంత ప్ర‌ముఖ కార్య‌క్ర‌మాన్ని భార‌త‌దేశానికి వెలుప‌ల నిర్వ‌హించ‌డ‌ం సైతం గ‌త సంవ‌త్స‌రం అక్టోబ‌రు లో స్వీడ‌న్ లోనే జరిగింది. ఈ కార్య‌క్ర‌మంలోనూ ప్ర‌ధాని శ్రీ లోఫ్‌వెన్ స్వ‌యంగా పాలుపంచుకోవ‌డం మాకు ఎంతో సంతోషాన్ని ఇచ్చిన‌టువంటి అంశ‌మే కాకుండా గ‌ర్వ‌కార‌ణం కూడాను. భార‌త‌దేశం యొక్క అభివృద్ధిని ఉద్దేశించిన అవ‌కాశాల‌లో భార‌త్ తో క‌లిసి ఇరు ప‌క్షాల‌కు గెలుపు ల‌భించేట‌ట్లుగా స్వీడన్ ఏ విధంగా పాటుప‌డ‌గ‌లుగుతుంద‌న్న‌దే ఈ రోజు మా సంభాష‌ణలో అత్యంత ముఖ్య‌మైన ఇతివృత్తమని నేను న‌మ్ముతున్నాను. దీని ప‌ర్య‌వ‌సానంగా, ఈ రోజు మేము ఒక నూత‌న ఆవిష్క‌ర‌ణ సంబంధ భాగ‌స్వామ్యానికి మ‌రియు సంయుక్త కార్యాచ‌ర‌ణ ప్ర‌ణాళిక‌కు సమ్మతించాము. నూత‌న ఆవిష్క‌ర‌ణ‌, పెట్టుబ‌డి, స్టార్ట్‌-అప్ లు, త‌యారీ ల వంటివి మా భాగ‌స్వామ్యం తాలూకు ప్ర‌ధాన పార్శ్వాలు. వీటితో మేము నవీకరణ యోగ్య శ‌క్తి, ప‌ట్ట‌ణ ర‌వాణా, వ్య‌ర్థాల నిర్వ‌హ‌ణ ల వంటి అనేక అంశాల పైన కూడా శ్ర‌ద్ధ వహిస్తున్నాము. ఈ అంశాలు భార‌త‌దేశంలో ప్ర‌జ‌ల జీవ‌న నాణ్య‌త‌తో సంబంధం ఉన్న‌టువంటి అంశాలు. ప్ర‌ధాని శ్రీ లోఫ్‌వెన్ మ‌రియు నేను వ్యాపారం మ‌రియు పెట్టుబ‌డుల‌కు సంబంధించిన అంశాల‌పై స్వీడ‌న్ కు చెందిన ప్ర‌ముఖ సిఇఒ ల‌తో ఈ రోజు చ‌ర్చించ‌నున్నాము. ర‌క్ష‌ణ మ‌రియు భ‌ద్ర‌తప‌ర‌మైన స‌హ‌కారం మ‌న ద్వైపాక్షిక సంబంధాల‌లో మ‌రొక కీల‌క‌మైన అంశం. ర‌క్ష‌ణ రంగంలో భార‌త‌దేశానికి స్వీడ‌న్ చిర కాల భాగ‌స్వామిగా ఉంటూ వ‌చ్చింది. భ‌విష్య‌త్తులో ఈ రంగంలో, ప్ర‌త్యేకించి ర‌క్ష‌ణ ఉత్ప‌త్తి విష‌యంలో, మన స‌హ‌కారానికి గాను అనేక నూత‌న అవ‌కాశాల‌ను సృష్టించ‌డం జ‌రుగుతుంద‌ని నేను న‌మ్ముతున్నాను. మ‌న భ‌ద్ర‌త సంబంధ స‌హ‌కారాన్ని, మ‌రీ ముఖ్యంగా సైబ‌ర్ సెక్యూరిటీ విష‌యంలో, మ‌రింత బ‌లోపేతం చేసుకోవాల‌ని మేము నిర్ణ‌యించాము. మ‌రొక విష‌యాన్ని కూడా మేము అంగీక‌రించాము. అది ఏమిటంటే, మ‌న సంబంధాలు ప్రాంతీయ మ‌రియు ప్ర‌పంచ స్థాయిల‌లో ప్రాముఖ్యాన్ని సంత‌రించుకొన్నాయ‌న్న‌దే. అంత‌ర్జాతీయ వేదిక మీద మ‌నం స‌న్నిహిత స‌హ‌కారాన్ని చాటుకొంటున్నాము. ఇది మ‌రింత‌గా కొన‌సాగ‌నుంది. ఈ రోజు యూరోప్ లో, ఆసియా లో చోటుచేసుకొంటున్న ప‌రిణామాల‌పైన మేము మా అభిప్రాయాల‌ను పరస్పరం స‌మ‌గ్రంగా తెలియ‌జెప్పుకోవడం జరిగింది. ముగించే ముందు నేను మ‌రొక్క మారు ప్ర‌ధాని శ్రీ లోఫ్‌వెన్ కు నా హృద‌యాంత‌రాళం నుండి ధ‌న్య‌వాదాలు తెలియ జేయాల‌నుకొంటున్నాను. మీకంద‌రికీ అనేకానేక ధ‌న్య‌వాదాలు.
పంజాబ్ లో బాణసంచా కర్మాగారం లో అగ్ని ప్రమాదవశాత్తు ప్రాణ నష్టం జరగడం పట్ల సంతాపం తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ పంజాబ్ లో టపాకాయల కర్మాగారం లో అగ్ని ప్రమాదవశాత్తు ప్రాణ నష్టం జరగడం పట్ల సంతాపం తెలిపారు. ‘‘పంజాబ్ లో టపాకాయల కర్మాగారం లో జరిగిన దుర్ఘటన గుండె ను పిండేసేది గా ఉంది. దీని కారణం గా తీవ్ర వ్యథ కు గురయ్యాను. ప్రాణాల ను కోల్పోయిన వారి కుటుంబ సభ్యుల కు ఇదే నా సంతాపం. ఈ ప్రమాదం లో గాయపడ్డ వారు అతి త్వరలోనే కోలుకొంటారని నేను ఆశిస్తున్నాను. దుర్ఘటన జరిగిన ప్రదేశం లో సహాయక కార్యకలాపాల ను చేపట్టడం లో ఏజెన్సీ లు శ్రమిస్తున్నాయి’’ అని ఒక సందేశం లో ప్రధాన మంత్రి పేర్కొన్నారు.
యాత్రికుల వాహనం హిమాచల్ ప్రదేశ్  లోని కుల్లూ లో లోయ లో పడిపోయినకారణం గా ప్రాణనష్టం జరిగినందుకు సంతాపాన్ని వ్యక్తం చేసిన ప్రధాన మంత్రి

యాత్రికుల వాహనమొకటి హిమాచల్ ప్రదేశ్ లోని కుల్లూ జిల్లా లో లోయ లో పడిపోయిన ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ఈ దుర్ఘటన లో గాయపడిన వ్యక్తుల కు అన్ని విధాలు గాను సహాయాన్ని అందించడం జరుగుతోందని శ్రీ నరేంద్ర మోదీ తెలిపారు. క్షతగాత్రులు త్వరితగతి న పునఃస్వస్థులు కావాలని కూడా ఆయన ఆకాంక్షించారు. ప్రధాన మంత్రి కార్యాలయం ఒక ట్వీట్ లో – ‘‘యాత్రికుల వాహనం హిమాచల్ ప్రదేశ్ లోని కుల్లూ లో లోయ లో పడిపోయిన ఘటన అత్యంత దుఃఖదాయకం గా ఉంది. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు నేను నా ప్రగాఢ సంతాపాన్ని వ్యక్తం చేస్తున్నాను; ఈ దుర్ఘటన లో గాయపడిన వ్యక్తుల కు చేతనైన అన్ని విధాలుగాను సహాయాన్ని అందించడం జరుగుతోంది. వారు త్వరలో పునఃస్వస్థులు కావాలని నేను కోరుకొంటున్నాను: ప్రధాన మంత్రి’’ అని పేర్కొంది.
‘ఖేలో ఇండియా స్కూల్ గేమ్స్’ ప్రారంభ కార్య‌క్ర‌మంలో ప్ర‌సంగించిన‌ ప్ర‌ధాన మంత్రి

‘ఖేలో ఇండియా స్కూల్ గేమ్స్’ ఒక‌టో సంచిక‌ న్యూ ఢిల్లీ లోని ఇందిరా గాంధీ ఇన్ డోర్ స్టేడియ‌మ్ లో ఈ రోజు ప్రారంభ‌మ‌వుతున్న‌ట్లు ప్ర‌ధాన మంత్రి శ్రీ న‌రేంద్ర మోదీ ప్ర‌క‌టించారు. స‌భికుల‌ను ఉద్దేశించి ఆయ‌న ప్ర‌సంగిస్తూ, క్రీడ‌లు మ‌న యువ‌జ‌నుల జీవ‌నంలో ఒక కేంద్ర స్థానాన్ని ఆక్ర‌మించాల‌ని పేర్కొన్నారు. క్రీడలు వ్యక్తిత్వ వికాసంలో ఒక ముఖ్యమైన సాధనం అని ఆయన పేర్కొన్నారు. యువ‌తీ యువ‌కులు వారి తీరిక లేన‌టువంటి కార్య‌క్ర‌మాల మధ్యే క్రీడ‌ల‌కు సైతం స‌మ‌యాన్ని వెచ్చించాలని ఆయ‌న ఉద్భోదించారు. స‌భికుల‌లో భాగ‌మైన ప్ర‌ముఖ క్రీడాకారుల‌ను గురించి ఆయ‌న ప్ర‌స్తావిస్తూ, వారు కూడా ఎన్నో అవ‌రోధాల‌ను ఎదుర్కొనివుండి ఉండ‌వ‌చ్చ‌ని, అయిన‌ప్ప‌టికీ వారు ప‌ట్టు విడువ‌క తాము ఏమిటన్నది నిరూపించుకొన్న‌ారని వివ‌రించారు. భార‌త‌దేశంలో క్రీడా ప్ర‌తిభ‌కు లోటు లేద‌ని ప్ర‌ధాన మంత్రి స్ప‌ష్టం చేశారు. మ‌న దేశం య‌వ్వ‌న‌భ‌రితమైనటువంటి దేశం. మ‌రి, మ‌నం క్రీడ‌ల‌లో మ‌రింత‌గా రాణించ‌వచ్చు అని ఆయ‌న అన్నారు. ప్ర‌పంచ రంగ‌స్థ‌లంలో భార‌త‌దేశానికి ప్రాముఖ్యం పెరుగుతూ వ‌స్తోంద‌ని ఆయ‌న వివ‌రిస్తూ, దీని అర్థం ఒక బ‌ల‌మైన సైన్యం మ‌రియు శ‌క్తివంత‌మైన ఆర్థిక వ్య‌వ‌స్థ‌ మాత్ర‌మే కాదు, ఇందులో శాస్త్రవేత్త‌లుగా, క‌ళాకారులుగా, క్రీడాకారులుగా పేరు తెచ్చుకొన్న భార‌తీయులు కూడా క‌లిసి ఉన్నారు అని ఆయ‌న చెప్పారు. భార‌త‌దేశం ఇటువంటి మ‌రిన్ని శిఖ‌రాల‌ను అందుకోగ‌ల‌ద‌న్న విశ్వాసాన్ని ఆయన వ్యక్తం చేశారు. భార‌త‌దేశ యువ‌త‌రం ప‌ట్ల త‌న‌కు న‌మ్మ‌కం ఉందని ఆయ‌న పేర్కొన్నారు. ‘ఖేలో ఇండియా’ అంటే కేవ‌లం ప‌త‌కాలు గెలుచుకోవ‌డం కాద‌ని ఆయ‌న చెప్పారు. మ‌రింత అధికంగా ఆట‌ల‌లో పాలుపంచుకోవ‌డానికిగాను ఒక ప్ర‌జా ఉద్య‌మానికి శ‌క్తిని అందించే ప్ర‌య‌త్న‌ం అని ఆయ‌న వివ‌రించారు. దేశ‌వ్యాప్తంగా క్రీడ‌లు మ‌రింత ప్ర‌జాద‌ర‌ణ‌కు నోచుకొనేలా చేసే ప్ర‌తి ఒక్క అంశం మీద మేం శ్ర‌ద్ధ వ‌హించాల‌ని భావిస్తున్నాం అని ఆయ‌న అన్నారు. భార‌త‌దేశంలో పల్లె ప్రాంతాల నుండి మ‌రియు చిన్న చిన్న న‌గ‌రాల నుండి వ‌చ్చిన యువ‌జ‌నులు క్రీడాకారులుగా రాటుదేల‌డం సంతోషాన్ని ఇస్తోందని శ్రీ న‌రేంద్ర మోదీ అన్నారు. మ‌ద్దతు అవ‌స‌ర‌మైన యువ‌జ‌నులు కూడా ఉన్నారు.. వారికి ప్రభుత్వం అండగా నిల‌వాల‌ని కోరుకుంటోందని ఆయ‌న తెలిపారు. క్రీడల‌ను ప్రేమించే వారు ఒక ఉద్వేగంతో ఆడుతారు, అంతే త‌ప్ప న‌గ‌దు బ‌హుమ‌తుల కోసం ఆడ‌రు అని ప్ర‌ధాన మంత్రి చెప్పారు. ఈ కార‌ణంగానే క్రీడాకారులు ఒక ప్ర‌త్యేక వ‌ర్గం అని ఆయ‌న అన్నారు. భార‌తీయ క్రీడాకారులు గెలిచిన‌ప్పుడు అత‌డికి లేదా ఆమెకు మువ్వన్నెల జెండాను చేత ధ‌రించే అవ‌కాశం ద‌క్కినప్పుడు అదొక అత్యంత అరుదైన భావ‌నను కలగజేస్తుందంటూ ఆ ఘ‌డియ యావ‌త్తు దేశ ప్ర‌జ‌ల‌కు ఉత్సాహాన్ని ప్ర‌సాదిస్తుంద‌ని ప్ర‌ధాన మంత్రి అన్నారు.
హెల్త్ గిరి అవార్డ్స్ 21 విజేత‌లకు ప్ర‌ధాన‌మంత్రి అభినంద‌న‌లు

హెల్త్ గిరి అవార్డు విజేత‌ల‌ను ప్ర‌ధాన‌మంత్రి శ్రీ న‌రేంద్ర మోదీ అభినందించారు. ఈ మేర‌కు ఆయ‌న వ‌రుస ట్వీట్ లు చేశారు. “#హెల్త్ గిరి అవార్డు 21 విజేత‌లంద‌రినీ నేను అభినందిస్తున్నాను. స్వ‌చ్ఛ‌త కావ‌చ్చు, ఇప్పుడు ఆరోగ్య సంర‌క్ష‌ణ కావ‌చ్చు ఏ రంగంలో అయినా గ్రామీణ స్థాయిలో మార్పును తెచ్చే వారంద‌రినీ ప్ర‌తీ ఏడాది అక్టోబ‌ర్ 2వ తేదీన‌ క్ర‌మం త‌ప్ప‌కుండా గౌర‌వించే సంప్ర‌దాయం పాటిస్తున్నందుకు @ఇండియా టుడే గ్రూప్ నిర్వాహ‌కుల‌ను ప్ర‌శంసిస్తున్నాను. కోవిడ్‌-19 అంత‌ర్జాతీయ మ‌హ‌మ్మారి కాలంలో స‌మ‌యానికి త‌గిన‌ట్టుగా స్పందిచి అసాధార‌ణ కృషి చేసిన వ్య‌క్తులు, సంస్థ‌లు మ‌హ‌మ్మారిపై పోరాటాన్ని బ‌ల‌ప‌రిచారు. అలాంటి అసాధార‌ణ కృషిని గుర్తించి వారి ప‌నులు వెలుగులోకి తేవ‌డం ద్వారా @ఇండియా టుడే వారిని #హెల్త్ గిరి అవార్డు 21 స‌త్క‌రించ‌డం ప్ర‌శంస‌నీయం.”
నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 లో ఆధికారిక సవరణల కు ఆమోదం తెలిపిన మంత్రిమండ‌లి

నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 (ఎన్ఐసిఎమ్)లో ఆధికారిక సవరణల ప్రతిపాదన కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగి న కేంద్ర మంత్రివ‌ర్గ స‌మావేశం ఆమోదం తెలిపింది. ప్ర‌స్తుతం ఈ బిల్లు రాజ్య స‌భ లో అనిర్ణీత స్థితి లో ఉంది. ప్రతిపాదిత చట్టం భారతీయ వైద్య విద్య వ్యవస్థ రంగం లో నియంత్రణ సంబంధిత సంస్కరణల కు మార్గాన్ని సుగమం చేయనుంది. ప్రతిపాదిత నియంత్రణ స్వరూపం సాధార‌ణ ప్ర‌జానీకం యొక్క హితాన్ని ప‌రిర‌క్షించ‌డం కోసం జ‌వాబుదారీ కి మ‌రియు పార‌ద‌ర్శ‌క‌త్వాని కి వీలు ను కల్పించగలదు. ఆరోగ్య సంర‌క్ష‌ణ సేవ‌ లు దేశం లోని అన్ని ప్రాంతాల లో త‌క్కువ ఖ‌ర్చు లో ల‌భ్యం కావ‌డాన్ని క‌మిశ‌న్ ప్రోత్స‌హించ‌నుంది. భారతీయ వైద్య వ్యవస్థ కు సంబంధించి విద్య ప్రమాణాలు, మూల్యాంకనం, విద్యాసంస్థల మదింపు మరియు గుర్తింపు తదితర విధులను ఒక క్రమ పద్ధతి లో పెట్టేందుకు కమిశన్ ను ఏర్పాటు చేయడమైంది. ఎన్ సిఐఎమ్ ను నెలకొల్పడం లోని ప్రధాన ధ్యేయం ప్రవీణులు అయిన వైద్య వృత్తినిపుణులను తగినంత సంఖ్య లో అందుబాటులో ఉంచేటట్టు చూడటమూ; తద్వారా ఇండియన్ సిస్టం ఆఫ్ మెడిసిన్ లో వైద్య సేవల పరం గా ఉన్నత నైతిక ప్రమాణాలు వేళ్లూనుకొనేటట్టు చేయటమూను.
అక్టోబర్ 16న 75 జిల్లాల లో 75 డిజిటల్ బ్యాంకింగ్ యూనిట్ (డిబియు) లను దేశ ప్రజల కు అంకితం చేయనున్న ప్రధాన మంత్రి

ఆర్థిక సేవల ను మరింత మంది కి అందుబాటు లోకి తీసుకుపోయే క్రమం లో మరొక చర్యా అన్నట్లు, ప్రధానమంత్రి శ్రీ నరేంద్ర మోదీ అక్టోబర్ 16వ తేదీ నాడు ఉదయం 11 గంటలకు వీడియో కాన్ఫిరెన్సింగ్ మాధ్యమం ద్వారా 75 డిజిటల్ బ్యాంకింగ్ యూనిట్ లను దేశ ప్రజల కు సమర్పణం చేయనున్నారు. ఈ సందర్భం లో ఆయన సభికుల ను ఉద్దేశించి ప్రసంగిస్తారు. ఆర్థిక మంత్రి 2022-23 కేంద్ర బడ్జెట్ ఉపన్యాసం లో భాగం గా, మన దేశాని కి స్వాతంత్ర్యం తాలూకు 75 సంవత్సరాలు పూర్తి అయ్యే సందర్భం లో దేశం లోని 75 జిల్లాల లో 75 డిజిటల్ బ్యాంకింగ్ యూనిట్ (డిబియు)లను ఏర్పాటు చేయడం జరుగుతుందని ప్రకటించారు. దేశం లో మూలమూలన డిజిటల్ బ్యాంకింగ్ తాలూకు ప్రయోజనాలను ప్రజలు అందుకొనేటట్లు చూడాలన్న ధ్యేయం తో ఈ డిబియుల ను ఏర్పాటు చేయడం జరుగుతోంది. ఇవి అన్ని రాష్ట్రాలు మరియు కేంద్రపాలిత ప్రాంతాల పరిధి లో ఏర్పాటవుతున్నాయి. ఈ ప్రయాస లో సార్వజనిక రంగంలోని 11 బ్యాంకు లు, 12 ప్రైవేటు రంగ బ్యాంకు లు మరియు ఒక స్మాల్ ఫైనాన్స్ బ్యాంకు పాలుపంచుకొంటున్నాయి. ఈ డిబియుల ను బ్రిక్ ఎండ్ మోర్టార్ అవుట్ లెట్ ల ద్వారా నిర్వహించడం జరుగుతుంది. అక్కడ ప్రజల కు పొదుపు ఖాతా ను తెరవడం, ఖాతా లో నిలవ ఉన్న నగదు ఎంత అనేది సరిచూసుకోవడం, పాస్ బుక్ లో లావాదేవీ ల వివరాల ను అచ్చువేయడం, నిధుల బదలాయింపు, ఫిక్స్డ్ డ్ డిపాజిట్ లలో పెట్టుబడి పెట్టడం, రుణం కోసం దరఖాస్తు చేయడం, జారీ చేసినటువంటి చెక్కు కు సంబంధించి సొమ్ము చెల్లింపును ఆపివేయాలంటూ ఆదేశించడం, డెబిట్ కార్డు కోసం గాని లేదా క్రెడిట్ కార్డు కోసం గాని దరఖాస్తు పెట్టడం, అకౌంట్ స్టేట్ మెంటు ను పరిశీలించడం, వివిధ పన్నులను చెల్లించడం, బిల్లుల ను చెల్లిలంచడం, నామినేశన్ ను సమర్పించడం మొదలైన అనేక వేరు వేరు డిజిటల్ బ్యాంకింగ్ సౌకర్యాల ను అందుబాటు లోకి తీసుకురావడం జరుగుతుంది. వినియోగదారులకు ఏమంత ఖర్చు పెట్టవలసిన అవసరం లేకుండా బ్యాంకింగ్ ఉత్పాదనల ను మరియు సేవల ను ఏడాది పొడవునా వారి వీలు ను బట్టి పొందేందుకు డిబియు లు తోడ్పడుతాయి. అవి డిజిటల్ ఫినాన్శల్ లిటరసీ ని విస్తృతం గా వ్యాప్తి లోకి తీసుకువస్తాయి. మరీ ముఖ్యం గా సైబర్ సెక్యూరిటీ విషయం లో చైతన్యాన్ని, అలాగే తత్సంబంధిత జాగ్రత్త చర్యల ను తీసుకొనే అంశాల లో వినియోగదారుల కు అవగాహన ను కలిగించడం పై శ్రద్ధ తీసుకోవడం జరుగుతుంది. అంతేకాక డిబియు లు నేరు గా ఇవ్వజూపే సేవ ల పరంగా గాని లేదా బిజినెస్ ఫెసిలిటేటర్ లు/ కరస్పాండెంట్ ల సేవల పరంగా గాని వినియోగదారుల కు ఏవైనా సమస్య లు తల ఎత్తేటట్లయితే గనక ఆ సమస్యల ను పరిష్కరించడానికి మరియు రియల్ టైం ప్రాతిపదిక న సహాయాన్ని అందించడానికి తగినన్ని పరిష్కార యంత్రాంగాల ను కూడా డిజిటల్ మాధ్యమం ద్వారా సమకూర్చడం జరుగుతుంది.
సెమికండక్టర్ మరియు డిస్ప్లే ఫేబ్ ల తయారీ కోసం వేదాంత- ఫాక్స్ కాన్ గ్రూపు తో 1.54లక్షల కోట్ల రూపాయల ఎమ్ఒయు పై గుజరాత్ ప్రభుత్వం సంతకాలు చేసిన అనంతరం ఆశావాదాన్నివ్యక్తం చేసిన ప్రధాన మంత్రి

సెమి–కండక్టర్ మరియు డిస్ ప్లే ఫేబ్ ల తయారీ కోసం 1.54 లక్షల కోట్ల రూపాయల ఎమ్ఒయు పై గుజరాత్ ప్రభుత్వం సంతకాలు చేసిన తరువాత ప్రధాన మంత్రి శ్రీ నరేంద్ర మోదీ ఈ పరిణామం పై ఆశావాదాన్ని వ్యక్తం చేశారు. ఈ పెట్టుబడి ఆర్థిక వ్యవస్థ కు ఉత్తేజాన్ని ఇవ్వడం తో పాటు గా ఉద్యోగాల కల్పన లో ఒక గణనీయమైన ప్రభావాన్ని ఏర్పరుస్తుందని ప్రధాన మంత్రి అన్నారు. తద్ద్వారా సూక్ష్మ, చిన్న, మధ్యతరహా వ్యాపార సంస్థల (ఎమ్ఎస్ఎమ్ఇ స్)కు సహాయకారి అవుతుంది అని కూడా ఆయన అన్నారు. గుజరాత్ ముఖ్యమంత్రి శ్రీ భూపేంద్ర పటేల్ చేసిన ఒక ట్వీట్ ను ప్రధాన మంత్రి శేర్ చేస్తూ మరొక ట్వీట్ లో – ‘‘ఈ అవగాహనపూర్వక ఒప్పంద పత్రం (ఎమ్ఒయు) భారతదేశం యొక్క సెమి–కండక్టర్ తయారీ సంబంధి ఆకాంక్షల ను త్వరితం చేయడం లో ఒక ముఖ్యమైనటువంటి అడుగు అని చెప్పాలి. 1.54 లక్షల కోట్ల రూపాయల పెట్టుబడి ఆర్థిక వ్యవస్థ కు ఉత్తేజాన్ని ఇవ్వడం తో పాటు గా ఉద్యోగాల కల్పన లో ఒక గణనీయమైన ప్రభావాన్ని ఏర్పరుస్తుంది. ఇది అనుబంధ పరిశ్రమల కు కూడా ఒక భారీ ఇకోసిస్టమ్ ను సృజించ‌డంతో పాటు మన సూక్ష్మ, చిన్న, మధ్యతరహా వ్యాపార సంస్థల కు సాయపడుతుంది.’’ అని పేర్కొన్నారు.